अधिकांश ओपिनियन पोल्स ने बीजेपी को ४५-४९ प्रतिशत वोट शेयर दिया है और कांग्रेस को ३३-३६ प्रतिशत वोट शेयर दिया है। हम फर्स्ट-पास्ट-फर्स्ट-पोस्ट चुनावी पद्धति का पालन करते हैं, जिसमें प्रत्येक निर्वाचन क्षेत्र में सबसे अधिक वोट पाने वाला व्यक्ति ही चुनाव जीतता है और वही उस क्षेत्र का विधायक भी बनता है। दो पार्टी की स्थिति में, एक पार्टी के लिए आम तौर पर स्पष्ट जनादेश होता है। २०१२ में गुजरात विधानसभा चुनाव में कांग्रेस के ३८.९ प्रतिशत वोट शेयर के मुकाबले भाजपा का ४७.९ प्रतिशत वोट शेयर था जो क्रमानुसार ६१ और ११५ सीटों में बदला था। केशुभाई पटेल की गुजरात परिवर्तन पार्टी ने (जीपीपी) ने ४ प्रतिशत वोट शेयर के साथ मामूली वोटकटवा की भूमिका निभाई थी। केशूभाई पटेल एक बार फिर भाजपा के साथ हैं। २०१२ के चुनाव में शरद पवार की एनसीपी ने कांग्रेस के साथ गठबंधन करके चुनाव लड़ा था और २ सींटों पर जीत हासिल की थी। इसबार के चुनावों में उनकी कांग्रेस से वार्ता विफल रही और एनसीपी ने ७२ उम्मीदवारों को मैदान में उतारा। शंकरसिंह वाघेला कांग्रेस का वोट काटेंगे, इसकी पूरी गारंटी है। इन सभी पहलुओं को देखा जाए तो तथ्य यह माना जा सकता है कि गुजरात राज्य में हर जगह भगवा ही फहराएगा।